Държавен вестник, бр. 97, 2012 г., стр. 51

БРОЙ  97	
Д Ъ Р Ж А В Е Н  В Е С Т Н И К 	
СТР.  51  
· Дирекция „Национален парк Централен 
Балкан“ със седалище в гр. Габрово
Функциите на ДНП за управление на национал­
ните паркове са регулирани в Закона за опазване 
на околната среда, Закона за защитените тери­
тории, Закона за биологичното разнообразие и в 
други закони, които третират живата и неживата 
природа в парковете, вкл. Закона за водите.
Съгласно ЗООС ДНП заедно с РИОСВ и ба­
сейновите дирекции (БД) осигуряват провеждането 
на държавната политика по опазване на околната 
среда на регионално равнище.
Най-общо дейността на ДНП включва: 
· Охрана и контрол във връзка със спазване­
то на екологичното законодателство и нормите, 
режимите и условията в парковете, вкл. опазване 
на парковете от пожар и контрол върху органи, 
организации и лица, извършващи дейност на те­
риторията на парковете.
· Мониторинг върху състоянието на природ­
ните екосистеми и съобщества, на популациите 
на защитени и редки растителни и животински 
видове и на други компоненти на околната сре­
да – въздух, води, почви, както и наблюдение 
върху туристическото натоварване.
· Поддържане на бази данни за горите, рас­
тителните и животинските видове и хабитати, 
които са под специален режим, флористичното 
и фаунистичното разнообразие, туристическото 
натоварване; културно-историческите и други 
обекти и дейности на територията на парковете 
и прилежащите им територии.
· Образователна и информационна дейност 
чрез разработване, организиране и координиране 
на образователни и разяснителни програми както 
за посетителите, така и за местното население и 
чрез изграждане и функциониране на посетителски 
и информационни центрове.
· Развитие на екотуризма и устойчиво използ­
ване на ресурсите чрез туристически маршрути, 
места за отдих, средства за улесняване на достъпа, 
средства за информиране, за опазване живота и 
здравето на посетителите и чрез издаване на разре­
шителни за традиционни ползвания, като събиране 
на диворастящи плодове, гъби, лечебни растения, 
паша, ползване на дървесина при извършване на 
поддържащи и възстановителни дейности в горите. 
· Възлагане на дейности, свързани с научно­
изследователска работа, залесяване и борба с 
ерозията, поддържане и възобновяване на горите, 
изграждане и поддържане на туристическа инфра­
структура – маршрути, маркировка и обозначения, 
заслони и места за почивка, поддържане или възста­
новяване популациите на растителни и животински 
видове или условията в техните местообитания.
Дирекциите на националните паркове се 
финансират от държавния бюджет, ПУДООС, 
Националния доверителен екофонд, както и от 
целеви средства от други финансиращи институции 
и дарения за дейности по опазване на биологич­
ното разнообразие, управлението и контрола на 
парковете. Средствата от държавния бюджет са за 
издръжка, а тези от ПУДООС – за финансиране 
на дейностите в парковете. Тези разходи се одо­
бряват от министъра на околната среда и водите.
В този общ контекст функциите на ДНП по уп­
равление на водите са много ограничени. Съгласно 
Закона за водите министърът на околната среда 
и водите чрез директорите на дирекциите на на­
ционалните паркове в границите на територията 
на националния парк:
1. контролира спазването на забраните и 
ограниченията в границите на санитарно-охрани­
телните зони;
2. осъществява наблюдение и контрол върху 
компонентите и факторите на околната среда, 
оказващи влияние върху състоянието на водите.
За изпълнение на тези функции ДНП из­
вършват наблюдение и охрана и в случаите на 
констатирани нарушения уведомяват БД, които 
също контролират спазването на забраните и 
ограниченията в санитарно-охранителните зони 
(съгласно ЗВ и Наредба № 3/16.10.2000 г.). ДНП 
съдействат и при мониторинга на водите, като 
съвместно с ИАОС определят езера и участъци от 
реки, в които ежегодно по определен график се 
изследва качеството на водите. Пробовземанията 
се осъществяват и обработват от служителите на 
регионалните лаборатории на ИАОС, а протоко­
лите се представят и в ДНП. 
Оценка на персонала
Количествени и качествено-структурни харак­
теристики на персонала
Функциите, задачите и структурата са уредени 
в Правилника за устройството и дейността на 
дирекциите на националните паркове. Щатното 
разписание на дирекциите се определя със заповед 
на министъра на околната среда и водите. 
Общата численост на персонала в ДНП е 197 
души – 73 души в ДНП „Централен Балкан“, 73 
души в ДНП „Рила“ и 51 души в ДНП „Пирин“. 
Няма незаети щатни длъжности. Наличният щатен 
персонал се оценява като недостатъчен – което се 
отнася най-вече за персонала по контрол и охрана. 
Съгласно ЗЗТ всеки охранителен участък в нацио­
налните паркове обхваща до 1500 ха, а на практика 
поради недостатъчния щат служителите по охрана 
обслужват по-големи участъци (до 2000 ха). Поради 
характера на работа голяма част от служителите в 
дирекциите работят на ненормирано работно време, 
тъй като е необходимо да се осигури денонощно 
целогодишно покритие на дейността. 
Делът на ръководния състав и делът на об­
щата администрация са ниски – под 9 %, което 
показва добро съотношение между отделните 
структурни звена. Възрастовата структура също е 
относително благоприятна (предвид спецификата 
на изпълняваната работа) и делът на персонала 
на възраст под 40 г. е висок (например 40 % в 
ДНП „Централен Балкан“). 
Квалификацията на служителите е добра. Около 
40 % от служителите са с висше образование – ос­
новно лесовъди, биолози, еколози. Останалият 
персонал е със средно и средно специално образова­
ние. Голяма част от персонала е назначен още със 
създаването на ДНП и е натрупал професионален 
опит и умения за справяне със специфичните задачи 
при работа в национален парк. Екипите работят 
добре. В този смисъл може да се обобщи, че не 
се наблюдава текучество на персонала.